**«Դաշինք հանուն կայուն** և **կանաչ կառավարման»**

**Տեղական «Կանաչ» նախաձեռնությունների դրամաշնորհների տրամադրման ուղեցույց**

**«Դաշինք հանուն կայուն** և **կառավարման ծրագրի մասին»**

Վանաձոր և Գյումրի համայնքներում նպաստել քաղաքային կայուն կառավարմանը՝ զարգացնելով այդ ոլորտում քաղաքականությունն ու ընթացակարգերը, ինչպես նաև բարելավելով ծառայությունների որակը։

* Զարգացնլել Վանաձոր և Գյումրի համայնքներին կայուն քաղաքային կառավարումը, քաղաքականությունն ու գործիքները,
* Աջակցել Վանաձոր և Գյումրի համայնքներին՝ ստեղծելու մաքուր միջավայր և բարելավված քաղաքային կառավարում,
* Ներդնել հասարակական տրանսպորտի «Կանաչ» կառավարման «սմարթ» համակարգ,
* Իրականացնել ԱՏՀ/GIS համակարգ,
* Զարգացնել Վանաձորի և Գյումրու քաղաքապետարանների աշխատակազմերի կարողությունները
* Ներդնել պլաստիկի վերամշակման հոսքագիծ յուրաքանչյուր համայնքում
* Իրականացնել շրջակա միջավայրի պաշտպանությանն ուղղված հասարակական նախաձեռնություններ:

Բնակիչները և ՔՀԿ-ները կներգրավվեն քաղաքային կառավարման քաղաքականության մշակման և քաղաքաշինության մասնակցային գործընթացում՝ «placemaking» տեղական «Կանաչ» նախաձեռնությունների միջոցով: Հանրային իրազեկման և կրթական արշավի շնորհիվ բնակիչները, այդ թվում նաև դպրոցականները, կտեղեկացվեն պլաստիկ թափոնների բացասական հետևանքների մասին, և հասարակական տրանսպորտի՝ առողջության և շրջակա միջավայրի վրա բացասական ազդեցության մասին, Էկո-ավտոբուսների և պլաստիկի վերամշակման արտադրական գծերի շահագործումը կնվազեցնի վնասակար արտանետումները և կապահովի ավելի մաքուր կենսամիջավայր թիրախ համայնքների բնակիչների համար:

**Ծրագրի ենթադրամաշնորհային բաղադրիչի նպատակները**

Քաղաքային կայուն կառավարման առանցքն է մասնակցային կառավարումը: ԿԿԿ Դաշինքն կապահովի, որ Վանաձորի և Գյումրու բնակիչները ուղղակիորեն արտահայտվեն այն մասին, թե ինչպիսին պետք է լինեն իրենց թաղամասերն ու հայրենի քաղաքները, ինչ պայմաններ և հարմարություններ պետք է ստեղծվեն ընտանիքների, երեխաների, հարևանների և համաքաղաքացիների կյանքն ավելի հարմարավետ դարձնելու համար, քաղաքները՝ տնտեսապես ավելի կենսունակ։ Այդ նպատակով թիրախ քաղաքների բնակիչները, համագործակցելով ՔՀԿ-ների և քաղաքապետարանների հետ, կիրականացնեն տեղական «Կանաչ» նախաձեռնություններ՝ կանխելու և նվազեցնելու ջերմոցային գազերը և ածխածնի արտանետումները, որպեսզի համայնքերն ավելի լավ վայր դառնան ապրելու համար.

* Փոխել բնակիչների վարքագիծը շրջակա միջավայրի պահպանության և թափոնների կառավարման հարցում
* Իրականացնել հանրային իրազեկման արշավներ
* Նպաստել նոր բարելավված ֆունկցիոնալ մոդելների մշակմանը, որոնք համահունչ են զարգացող միտումներին
* Ստեղծել ծրագրին առնչվող աուդիո-վիզուալ և ՏՏ արտադրանքներ
* Փոքր բակերի բարեկարգում։

Գործողությունը նախատեսվում է իրականացնել 2023 թվականի հունիսից մինչև 2024 թվականի փետրվար։

**Նպատակին հասնելու համար նախատեսված են հետ**և**յալ գործողությունները**

* Հայտարարել մրցույթ տեղական «Կանաչ» նախաձեռնությունների իրականացումը, կառավարումը և մոնիտորինգը իրականացնող կազմակերպության կամ փորձագետի համար (հունիս, 2023 թ.)
* Տեղական «Կանաչ» նախաձեռնությունները կիրականացվեն (2023թ. օգոստոս-2024թ. փետրվար)․

ա) Վանաձոր և Գյումրի համայնքների ընտրված թաղամասերում

բ) Վանաձոր և Գյումրի համայնքների հանրային տարածքներում

* Մի շարք թաղամասային հանդիպումների միջոցով բնակիչները կքննարկեն և կներկայացնեն իրենց տեղական «Կանաչ» նախաձեռնությունները (թաղամասերի և համայնքերի համար)՝ օգտագործելով Հայաստանի համար նոր մասնակցային հայեցակարգ՝ «placemaking» , որը կներկայացվի նաև բնապահպանական կրթության, իրազեկման արշավների ընթացքում։ Նշենք, որ 2023 թվականի մայիս ամսվա դրությամբ իրազեկման արշավներ են իրականացվել Վանաձորում 1500, Գյումրիում ՝ 1300 քաղաքացու համար։
* Իրականացնել գաղափարների հավաքագրում թաղային հանդիպումների միջոցով (1 ամսվա ընթացքում՝ 2023թ. հուլիս-օգոստոս), որից հետո բնակիչները կընտրեն իրենց ներկայացուցիչներին (յուրաքանչյուր թաղամասից 5-6-ը՝ կանայք, տղամարդիկ, երիտասարդներ, տարեցներ, փոքրամասնություն և այլն), ովքեր կանցնեն համապատասխան 3-օրյա ուսուցում դրամաշնորհային ծրագրեր գրելու, կիրառելու և իրականացնելու վերաբերյալ: Դասընթացն ավարտած մասնակիցները կարող են ներկայացնել իրենց նախագծերը։

Կխրախուսվեն այն նախագծերը, որոնք համահունչ են ԿԿԿ Դաշինք ծրագրի նպատակներին, պարունակում են նորարարական մոտեցումներ և լուծումներ և ներգրավված են բնապահպանական իրազեկման արշավներում:

Կազմակերպությունը, որը կարող են դիմել դրամաշնորհների համար, պետք է լինի.

* Հայաստանում գործող
* Իրավաբանական անձ
* Անմիջապես պատասխանատու համահայտատու(ներ)ի և փոխկապակցված սուբյեկտ (ների) հետ գործողությունների մշակման և կառավարման համար՝ չգործելով որպես միջնորդ

**Գնահատման** և **պայմանագրի շնորհման չափանիշները**

Վերջնական գաղափարները կհաստատվեն քաղաքային ժյուրիի կողմից (1 ամսվա ընթացքում՝ 2023թ. հուլիս-օգոստոս):

|  |  |
| --- | --- |
| **Չափանիշներ** | **Միավորներ** |
| Ծրագրի բյուջեի և նպատակների համապատասխանությունը | 25 |
| Ծրագրի արդիականությունը և կարևորությունը | 30 |
| Ծրագրի արդյունավետությունը և իրագործելիությունը | 25 |
| Ծրագրի շարունակականությունը | 10 |
| Մասնակցի ֆինանսական և գործառնական կարողությունները | 5 |
| Համապատասխանությունը ծրագրի նպատակներին | 5 |
|  | 100 |

Քաղաքային ժյուրին կընտրի նվազագույնը 20000 եվրո և առավելագույնը 60000 եվրո արժողությամբ տեղական «Կանաչ» նախաձեռնություններ՝ ինչպես Վանաձորում, այնպես էլ Գյումրիում և կառաջարկի նախագծեր՝ պայմանագրեր շնորհելու համար: Յուրաքանչյուր տեղական «Կանաչ» նախաձեռնություններ Վանաձոր և Գյումրի համայնքներում կիրականացվեն 6-7 ամսվա ընթացքում։ ԿԿԿ Դաշինք ծրագրի թիմը կվերահսկի իրականացման գործընթացը:

**Շահառուներ**

Ծրագրի հիմնական շահառուներն են Վանաձոր և Գյումրի համայնքների բնակիչները և ՔՀԿ-ները, որոնք անմիջականորեն ներգրավված կլինեն քաղաքաշինության մասնակցային գործընթացում («placemaking»):

**Դրամաշնորհի հայտի ներկայացման կարգը**

Հավանության արժանացած մասնակիցները համաձայնում են մասնակցել ծրագրի և նախաձեռնության իրականացման, կառավարման և մոնիտորինգի ծառայություն մատուցող կազմակերպության ներկայացուցիչների հետ 1-օրյա քննարկման, որպեսզի ստանան փորձագիտական, ներառյալ դրամաշնորհների ֆինանսական, խորհրդատվություն ընթացիկ իրականացման վերաբերյալ:

Ենթդրամաշնորհի հայտին դիմող իրավաբանական անձինք պետք է ներկայացնեն հետևյալ փաստաթղթերը.

* Կազմակերպության կանոնադրության պատճեն
* Պետական գրանցման վկայականի պատճենները, ներառյալ բոլոր ներդիրների պատճենները
* Դիմումի ձև (մեկ հիմնական հայտատուի համար դիմումների քանակը պետք է լինի 1)
* Բյուջեի տեղեկանք
* Հարկ վճարողի գրանցման համարի պատճեն (ՀՎՀՀ )
* Տեղեկանք բանկից կազմակերպության բանկային հաշվի առկայության մասին
* Ենթադրամաշնորհային ծրագիրն իրականացնող հիմնական թիմի անդամների ինքնակենսագրականները։

Բնակիչները պետք է ներկայացնեն անձնագիր և բնակությունը հաստատող փաստաթուղթ:

Բոլոր փաստաթղթերը պետք է ներկայացնել հայերեն լեզվով: Անհրաժեշտության դեպքում ենթադրամաշնորհային հանձնաժողովը կարող է հայտատուներից պահանջել լրացուցիչ փաստաթղթեր:

Ծրագիրն իրավասու է չտրամադրել առկա բոլոր միջոցները: